**พระเจ้าอีริคที่ 3 แห่งเดนมาร์ก** หรือ **พระเจ้าอีริค ลูกแกะ** (เดนมาร์ก: *Erik III Lam*; ราว ค.ศ. 1120 - 27 สิงหาคม ค.ศ. 1146) ทรงเป็นพระมหากษัตริย์แห่งเดนมาร์กตั้งแต่ค.ศ. 1137 จนถึงค.ศ. 1146 พระองค์ทรงเป็นหลานตาในพระเจ้าอีริคที่ 1 แห่งเดนมาร์ก และทรงเป็นหลานลุงในพระเจ้าอีริคที่ 2 แห่งเดนมาร์ก ซึ่งพระองค์ทรงสืบราชบัลลังก์ต่อจากพระมาตุลา กษัตริย์อีริคที่ 3 สละราชบัลลังก์ในปีค.ศ. 1146 ทรงเป็นพระมหากษัตริย์พระองค์แรกและพระองค์เดียวในเดนมาร์กที่สละราชบัลลังก์โดยสมัครใจ การสละบัลลังก์ของพระองค์ทำให้เกิดสงครามกลางเมืองระหว่างพระเจ้าสเวนที่ 3 แห่งเดนมาร์ก พระเจ้าคนุตที่ 5 แห่งเดนมาร์กและพระเจ้าวัลเดมาร์ที่ 1 แห่งเดนมาร์ก

พระราชประวัติ
-------------

อีริค โฮกุนเซน ประสูติที่เกาะฟึน พระมารดาของพระองค์คือ เจ้าหญิงรัญฮิลด์แห่งเดนมาร์ก พระราชธิดาในพระเจ้าอีริคที่ 1 แห่งเดนมาร์ก และพระบิดาของพระองค์เป็นขุนนางชื่อว่า โฮกุน ซุนนีวาสสัน เป็นเหลนในพระเจ้ามักนุสที่ 1 แห่งนอร์เวย์และเดนมาร์ก อีริคยังทรงเป็นหลานลุงในพระเจ้าอีริคที่ 2 แห่งเดนมาร์ก และทรงร่วมต่อสู้กันในสมรภูมิฟอเตอวิคในปีค.ศ. 1134 และทรงสืบบัลลังก์ต่อจากกษัตริย์อีริคที่ 2 ซึ่งถูกลอบปลงพระชนม์ในปีค.ศ. 1137 มีเรื่องราวบันทึกถึงรัชกาลของกษัตริย์อีริคที่ 3 น้อยมาก นักพงศาวดารร่วมสมัยไม่เห็นชอบอย่างมากเกี่ยวกับบุคลิกลักษณะของกษัตริย์พระองค์นี้ และพระองค์ทรงถูกบันทึกว่าเป็นคนเฉยชาและไม่ปรองดอง แต่ก็เป็นทะเยอทะยานและต่อสู้อย่างกล้าหาญ

กษัตริย์อีริคทรงต่อสู้เพื่อชิงบัลลังก์กับโอลาฟ ฮารัลด์เซน ซึ่งสถาปนาพระองค์เป็น *กษัตริย์โอลาฟที่ 2* โอลาฟสร้างฐานอำนาจในสคาเนียในปีค.ศ. 1139 และพยายามยึดครองบัลลังก์จากสคาเนีย แต่ในที่สุดกษัตริย์อีริคที่ 3 ก็ได้ชัยชนะและสังหารเขาเสียในปีค.ศ. 1141 ใกล้เมืองเฮลซิงบอรย์ ในช่วงสงครามกลางเมือง ชาวเวนด์เข้าปล้นสะดมชายฝั่งเดนมาร์กและไม่มีการต่อต้านจากชาวเดนมาร์กมากนัก กษัตริย์อีริคที่ 3 ทรงสนับสนุนพระเจ้ามักนุสที่ 4 แห่งนอร์เวย์และซิเกิร์ด สเลมเบในสมัยสงครามกลางเมืองในนอร์เวย์ พระองค์พยายามขยายอำนาจให้คริสตจักรโดยเฉพาะทรงสนับสนุนอารามนักบุญคนุตในโอเดนเซ และทรงมีความสัมพันธ์ใกล้ชิดกับบิชอปเอสคิลแห่งรอสกิลด์

ในปีค.ศ. 1143 พระองค์อภิเษกสมรสกับลุยท์การ์ดแห่งซาลซ์เวเดล ธิดาในรูดอล์ฟที่ 1 มาร์เกรฟแห่งนอร์ดมาร์ก

ในปีค.ศ. 1146 กษัตริย์อีริคที่ 3 สละราชบัลลังก์ โดยทรงเป็นพระมหากษัตริย์เดนมาร์กเพียงพระองค์เดียวในประวัติศาสตร์ที่ทำเช่นนี้ ด้วยเหตุผลใดไม่ปรากฏ พระองค์ทรงเข้าอารามนักบุญคนุต และสิ้นพระชนม์ในวันที่ 27 สิงหาคม ค.ศ. 1146 และมีการฝังพระบรมศพที่บริเวณทางเดินโบสถ์ การสละราชบัลลังก์ของพระองค์ได้มีการอธิบายว่าอาจจะทรงตระหนักว่าพระองค์ไม่สามารถปกครองต่อไปได้ หรือทรงพระประชวรหนักซึ่งทำให้สิ้นพระชนม์ในไม่นานนัก

พระราชมรดก
----------

พระราชสมัญญานามของพระองค์คือ "ลูกแกะ" (Lam หรือ Lamb) ซึ่งมาจากการพรรณนาถึงลูกแกะของพระเจ้าด้วยทรงเป็นกษัตริย์ที่เคร่งศาสนามาก โดยอธิบายว่าพระองค์มีพระบุคลิกที่อ่อนโยนโดยธรรมชาติและพระทัยกว้าง หรือเป็นกษัตริย์ที่อ่อนแอและเปราะบาง พระองค์อภิเษกสมรสกับลุยท์การ์ดแห่งซาลซ์เวเดล ซึ่งทำให้เกิดอิทธิพลของชาวเยอรมันเพิ่มขึ้นในเดนมาร์ก พระองค์และพระราชินีลุยท์การ์ดไม่ทรงมีพระโอรสธิดาด้วยกัน แต่กษัตริย์อีริคที่ 3 ทรงมีพระโอรสนอกสมรสคือ มักนุส อีริคเซน หลังจากพระเจ้าอีริคที่ 3 สวรรคต พระพันปีหลวงลุยท์การ์ดได้เสกสมรสใหม่กับแฮร์มันที่ 2 เคานท์แห่งวินเซนบวร์ค

อ้างอิง
-------

1. 1 2 3  Monarkiet i Danmark - Kongerækken เก็บถาวร 18 พฤศจิกายน 2009 ที่ เวย์แบ็กแมชชีน at ราชาธิปไตยเดนมาร์ก
2. 1 2 3 4 5  Erik 3. Lam at Gyldendals Åbne Encyklopædi
3. ↑  Carl Frederik Bricka (1887–1905). "Hakon Jyde". *Dansk biografisk Lexikon* (ภาษาเดนมาร์ก). Vol. VI. pp. 489–490. สืบค้นเมื่อ 4 February 2011.
4. 1 2 3 4 5 6 7  Stefan Pajung, Erik Lam ca. 1100-1147, มหาวิทยาลัยออร์ฮูส, 20 January 2010, archived from the original on 7 August 2011.
5. 1 2 3 4  Carl Frederik Bricka, *Dansk Biografisk Lexikon*, vol. IV [Clemens - Eynden], 1890, pp.541-542.

  



| ก่อนหน้า |  | พระเจ้าอีริคที่ 3 แห่งเดนมาร์ก |  | ถัดไป |
| --- | --- | --- | --- | --- |
| **พระเจ้าอีริคที่ 2** |  |  **พระมหากษัตริย์แห่งเดนมาร์ก** (ค.ศ. 1137 - ค.ศ. 1146) |  | **พระเจ้าสเวนที่ 3พระเจ้าคนุตที่ 5พระเจ้าวัลเดมาร์ที่ 1** |

| * ด
* ค
* ก
พระมหากษัตริย์เดนมาร์ก |
| --- |
| นีทลิงกา | 

|  |  |
| --- | --- |
| ราว ค.ศ. 916–1042 | 
* (ฮาร์ทาคนุต)
* กอร์มดิโอลด์
* *ฮารัลด์ บลูทูท*
* *สเวน ฟอร์คเบียร์ด*1
* ฮาราลด์ที่ 2
* *คนุตมหาราช*1
* ฮาร์ธาคนุต1

 |

 |  |
| แฟร์แฮร์ | 

|  |  |
| --- | --- |
| ราว ค.ศ. 1042–1047 | 
* *มักนุส คนดี*

 |

 |
| แอสตริดเซน | 

|  |  |
| --- | --- |
| ค.ศ. 1047–1375 | 
* สเวนที่ 2
* ฮาราลด์ที่ 3
* นักบุญคนุต
* โอลาฟที่ 1
* อีริค คนดี
* นีลส์
* อีริค ผู้น่าจดจำ
* อีริค ลูกแกะ
* สเวน กราเธอ /  คนุตที่ 5 /  วัลเดมาร์มหาราช
* คนุตที่ 6
* วัลเดมาร์ผู้ชนะ /  วัลเดมาร์ยุวกษัตริย์
* อีริคผู้รีดไถเงิน
* อเบล
* คริสตอฟเฟอร์ที่ 1
* อีริค เศษเพนนี
* อีริค เม็นเว็ด
* คริสตอฟเฟอร์ที่ 2 /  อีริค คริสตอฟเฟอร์เซน
* วัลเดมาร์ที่ 3
* คริสตอฟเฟอร์ที่ 2 /  อีริค คริสตอฟเฟอร์เซน
* ช่วงไร้ผู้ปกครอง
* วัลเดมาร์ อัทแทร์ดัก

 |

 |
| ยาลโบ | 

|  |  |
| --- | --- |
| ค.ศ. 1376–1387 | 
* *โอลาฟที่ 2*

 |

 |
| แอสตริดเซน | 

|  |  |
| --- | --- |
| ค.ศ. 1376–1412 | 
* *มาร์เกรเธอที่ 1*2

 |

 |
| พอเมอเรเนีย | 

|  |  |
| --- | --- |
| ค.ศ. 1397–1439 | 
* *อีริคที่ 7*2

 |

 |
| พาราทิเนต-นอยมาร์ก | 

|  |  |
| --- | --- |
| ค.ศ. 1440–1448 | 
* *คริสตอฟเฟอร์ที่ 3*2

 |

 |
| ราชวงศ์อ็อลเดินบวร์ค | 

|  |  |
| --- | --- |
| ค.ศ. 1448–1863 | 
* *คริสเตียนที่ 1*2
* *ฮันส์*2
* *คริสเตียนที่ 2*2
* *เฟรเดอริกที่ 1*
* *คริสเตียนที่ 3*
* *เฟรเดอริกที่ 2*
* *คริสเตียนที่ 4*
* *เฟรเดอริกที่ 3*
* *คริสเตียนที่ 5*
* *เฟรเดอริกที่ 4*
* *คริสเตียนที่ 6*
* *เฟรเดอริกที่ 5*
* *คริสเตียนที่ 7*
* *เฟรเดอริกที่ 6*
* *คริสเตียนที่ 8*
* เฟรเดอริกที่ 7

 |

 |
| ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค(สาขาของอ็อลเดินบวร์ค) | 

|  |  |
| --- | --- |
| ตั้งแต่ ค.ศ. 1863 | 
* คริสเตียนที่ 9
* เฟรเดอริกที่ 8
* คริสเตียนที่ 103
* เฟรเดอริกที่ 9
* มาร์เกรเธอที่ 2

 |

 |
| *ตัวเอียง* หมายถึง ทรงเป็นกษัตริย์แห่งนอร์เวย์ด้วย
* 1 ทรงเป็นกษัตริย์แห่งอังกฤษด้วย
* 2 ทรงเป็นกษัตริย์แห่งสวีเดนด้วย
* 3 ทรงเป็นกษัตริย์แห่งไอซ์แลนด์ด้วย
 |